internet vaartha 362 Views
ప్రపంచ ఆర్థిక వేదిక సర్వే
న్యూఢిల్లీ : ఇంధనవనరుల పటిష్టతలో భారత్‌ ప్రపంచ వ్యాప్తంగా 90వ స్థానంలో ఉన్నట్లు ప్రపంచ ఆర్థికవేదిక (వరల్డ్‌ ఎకనమిక్‌ ఫోరమ్‌) అందు బాటులో సుస్థిర ఇంధన వనరుల సమీకరణలో స్విట్జర్లాండ్‌ అగ్రస్తానంలో ఉంది. ఎకనమిక్‌ ఫోరమ్‌ తాజాగా విడుదలచేసిన ప్రపంచ విద్యుత్‌ రూపకల్పన పనితీరు సూచి నివేదికను పరిశీలిస్తే మొత్తం 126 దేశాల్లో అందుబాటులో విద్యుత్‌, ఇంధన వనరులను పరిగణనాలోనికి తీసుకుంటే మూడు అంశాలే కీల కంగా ఉన్నాయి. పర్యావరణ సుస్థిరత, అందుబాటులో విద్యుత్‌, విద్యుత్‌ ముక్కోణపు అంశాలు కీలకంగా తీసుకుని సర్వే నిర్వహించింది. స్విట్జర్లాండ్‌ అగ్రస్థానంలోను, నార్వే, స్వీడెన్‌ రెండుమూడుస్థానాల్లో నిలిచాయి. ఇతరత్రా ఫ్రాన్స్‌ నాలుగోస్థానం, డెన్మార్క్‌ ఐదు, ఆస్ట్రేలియా ఆరు, స్పెఇయన్‌ ఏడు, కొలంబియా ఎనిమిది, న్యూజిలాండ్‌ తొమ్మిది, ఉరుగ్వే పదోస్థానంలో నిలి చాయి. బ్రిక్‌ దేశాల్లో చూస్తే బ్రెజిల్‌ అత్యంత పనితీరు కనబరిచింది. 25వ స్థానంలో ఉంది. అనంతరం రష్యా 52వ స్థానం, భారత్‌ 90వస్థానం, చైనా 94వ స్థానంలో నిలిచాయి. విద్యుత్‌రంగంలో భారత్‌ అనేక రకాల సవాళ్లను ఎదుర్కొంటున్నట్లు ఆర్ధికవేదిక గుర్తించింది. అయితే గడచిన ఆరేళ్లుగా జనాభాకు తగినట్లుగా విద్యుత్‌ అవసరాలు పెరుగుతున్నాయని, ఉత్పత్తిలో కూడా వృద్ధి కనిపిస్తోందని నాలుగు పర్సంటేజి పాయింట్లు పెరిగి 79శాతంగా ఉందని వర ల్డ్‌ ఎకనమిక్‌ఫోరమ్‌ వివరించింది. తక్కువ ఉద్గారాలు విడుదలయ్యే శాస్త్ర సాంకేతికపరిజ్ఞానం మరింత వృద్ధి కావాల్సి ఉందని, వర్ధమాన దేశాలకు ఇది మరింత అవసరం అవుతుందని ఫోరమ్‌ప్రకటించింది. విద్యుత్‌రంగ సంస్క రణల పరంగా భారత్‌ ఇపుడిపుడే ముందుకు వస్తోందని వివరించింది. ఇతర దేశాలతో పోలిస్తే జర్మనీ 24వస్థానంలో ఉంది. అమెరికా 48వ ర్యాంకు,జపాన్‌ 50వ ర్యాంకులో ఉంది. యాక్సెంచర్‌ సాయంతో నిర్వహించిన ఈసర్వేలో వర్ధ మాన దేశాలు ఆర్థికవృద్ధితోపాటు సుస్థిర ఇంధన ఉత్పత్తి నిర్మాణ క్రమాన్ని కూడా చేపట్టాల్సి ఉంటుంది. ప్రపంచవ్యాప్తంగా విద్యుత్‌ ఉత్పత్తి, దిగుమ తులు 3200 మిలియన్‌టన్నుల చమురుకు సమానంగా ఉన్నాయని, గడచిన దశాబ్దంలో ఆసియా ఆర్థిక వ్యవస్థలు చైనా, భారత్‌లలో భారీ మార్పులతో మరింత పెరిగినట్లు తేలింది. ఇంధన వాణాజ్యం దీనివల్ల భారీగా పెరిగిందని ఆసియా పరంగాచూస్తే 2004తర్వాత ప్రపంచ ఇంధన వాణిజ్యంలో 20శాతం వాటాకంటే తక్కువగా ఉందని వివరించింది. 2014నాటికి 35శాతం వాటాకు పెరగడం వృద్ధికి నిదర్శనంగా ఉంది. అంతర్జాతీయ ఇంధన ఏజెన్సీ, ప్రపంచ విద్యుత్‌ 2015 నివేదికప్రకారం చైనా నికరచమురుదిగుమతులు 2040 నాటికి అమెరికా దిగుమతులకంటే ఐదురెట్లు పెరుగుతాయని వెల్లడించింది. భారత్‌ యూరోపియన్‌ కూటమిదేశాలను అధిగమించగలదన్న భావన వ్యక్తం అయింది.